**Scenarij provedbe radionice**

**Naziv radionice:** E-učitelj „u oblaku“

**Trajanje radionice:** 210 minuta

**Cilj radionice:** Cilj ove radionice je ukazati odgojno-obrazovnim radnicima na prednosti rada u „oblaku“ – od dijeljenja dokumenata do zajedničkog rada na njima te potaknuti polaznike da takav način rada iskoriste kako bi efikasnije organizirali dragocjeno vrijeme.

**Opis radionice:** Koliko često ste morali organizirati sastanak u školi kako bi izradili jedan ili više dokumenata? Gubite li se povremeno u verzijama dokumenta koje razmjenjujete elektroničkom poštom? Koliko puta ste zbog toga radili na inačici dokumenta? Na ovoj radionici naučit ćete koristiti i dijeliti dokumente u „oblaku“ kako bi izbjegli navedene situacije. Na dokumentu spremljenom „u oblaku“ radite zajednički, ali u vrijeme koje vam odgovara i s mjesta na kojem se nalazite.

**Ishodi učenja** (naznačiti područje i razinu digitalne kompetencije za svaki ishod)

Polaznici će nakon radionice moći:

* prepoznati prednosti i nedostatke pohrane podataka u oblaku (početna razina digitalnih kompetencija iz područja Digitalni izvori i materijali)
* izraditi mapu u „oblaku“ i podijeliti ju s ostalim korisnicima putem linka ili poveznice (početna razina digitalnih kompetencija iz područja Digitalni izvori i materijali)
* pronaći dokumente koje su drugi polaznici podijelili s njima (početna razina digitalnih kompetencija iz područja Digitalni izvori i materijali)
* izraditi i podijeliti tekstualni dokument, prezentaciju i obrazac (početna razina digitalnih kompetencija iz područja Digitalni izvori i materijali)
* koristiti Google dokumente, prezentacije i obrasce za pripremu i izvođenje nastave (srednja razina digitalnih kompetencija iz područja Digitalni izvori i materijali)

**Ciljana skupina polaznika:** odgojno-obrazovni radnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | |
| 10 min. | Uvod | Predavač daje polaznicima potpisnu listu.  Predavač kratko prezentira projekt **e-Škole** i potom opisuje **sadržaj** radionice (metoda usmenog izlaganja, frontalni rad). |  | Prezentacija, računalo, LCD projektor. |
| 15 min | Računalstvo u oblaku i Google disk | Razumijevanje koncepata (metoda razgovora, metoda pisanja, frontalni rad):  Razgovorom uvesti polaznike u pojam računalstva u oblaku.  Prikazati video 1 – neke od prednosti korištenja pohrane dokumenta u oblaku i primjene u nastavi. | Uključivanje svih polaznika u diskusiju, praćenje njihovog uključivanje. Bilježenje eventualnih pitanja. | Prezentacija, računalo sa zvučnicima spojeno na internet, web preglednik, google račun, LCD projektor, video 1. |
| 15 min | Rasprava u grupama | Zadatak za samostalan rad (grupni rad, metoda razgovora, metoda usmenog izlaganja)  Podjela u grupe od 4-5 polaznika.  Potaknuti polaznike da navedu primjere u kojima prepoznaju prednosti, ali i nedostatke pohrane podataka u oblaku.  Predstavnik/ca svake grupe prezentira primjere svima ostalima. | Usmeno izlaganje | Nema |
| 20 min | Vođena vježba izrada Google računa i stvaranja mape | Voditelj radionice prikazuje video 2 (metoda demonstracije)  Vođena vježba (metoda demonstracije, metoda praktičnog rada, metoda usmenog izlaganja, frontalni rad):  Ako netko od polaznika nema Google račun, voditelj radionice vodi vježbu izrade, a polaznici ga simultano prate na svojim računalima.  Upoznavanje sa sučeljem Google diska.  Vođena vježba (metoda demonstracije, metoda praktičnog rada, metoda usmenog izlaganja, frontalni rad): voditelj radionice vodi vježbu stvaranja, objave i dijeljenja mape, a polaznici ga simultano prate na svojim računalima. | Praćenje rada polaznika. | Računalo sa zvučnicima spojeno na Internet za voditelja radionice i LCD projektor, računala spojena na Internet za polaznike radionice, video 2 |
| 35 min | Vođena vježba izrada Google dokumenta, tablice i prezentacije | Primjer primjene u nastavi:  Metoda razgovora, frontalni rad:  Razgovor s polaznicima o njihovim iskustvima. Na koji način međusobno dijele materijale? Dijele li ih uopće? Kako surađuju na izradi školskog kurikuluma?  Vođena vježba (metoda demonstracije, metoda praktičnog rada, metoda usmenog izlaganja, frontalni rad): voditelja radionice polaznici simultano prate na svojim računalima prilikom osnovnog rada  s Google dokumentima, prezentacijama i proračunskim tablicama.  Zadatak za samostalan rad (individualni rad, metoda praktičnog rada)  Nakon zajedničkog rada polaznici samostalno izrađuju Google dokument po vlastitom odabiru. | Uključivanje polaznika u diskusiju.  Praćenje rada polaznika | Računalo sa zvučnicima i LCD projektor za voditelja radionice |
| 10 min | Pauza | | | |
| 30 min | Vođena vježba izrade Google obrasca | Vođena vježba (metoda demonstracije, metoda praktičnog rada, metoda usmenog izlaganja, frontalni rad) : voditelja radionice polaznici simultano prate na svojim računalima prilikom izrade jednostavnog obrasca.  Zadatak za samostalan rad (individualni rad, metoda praktičnog rada)  Nakon toga samostalno izrađuju kraći obrazac. | Praćenje rada polaznika | Računalo spojeno na Internet za voditelja radionice i LCD projektor, računala spojena na Internet za polaznike radionice |
| 5 min | Uvod | Primjer primjene u nastavi (metoda razgovora, frontalni rad):  Voditelj radionice pokreće diskusiju o načinima na koje se dijeljeni dokumenti mogu koristiti u razredu. Podsjeća polaznike na video s početka radionice. Motivira nastavnike da osmisle i isplaniraju jedan nastavni sat kojeg će realizirati koristeći prikazane alate. | Uključivanje polaznika u diskusiju, poticanje manje aktivnih polaznika na uključivanje | Računalo i LCD projektor za voditelja radionice. |
| 45 min | Vježba | Zadaci za samostalan rad (grupni rad, metoda praktičnog rada, metoda razgovora)  Nastavnici u skupinama (po predmetima ili grupama predmeta) izrađuju pripremu (Google dokument) prezentaciju (Google prezentacija) i izlazne kartice za povratne informacije (Google obrasci) za odabrani nastavni sat. Svoje dokumente dijele s ostalim članovima skupine, po želji s ostalim polaznicima radionice. | Praćenje rada, odgovaranje na pitanja polaznika. | Računala spojena na Internet za polaznike. |
| 15 min | Prezentacija radova polaznika | Metoda usmenog izlaganja, frontalni rad  Grupe koje žele prezentiraju svoje ideje i radove. | Praćenje prezentacija, sugestije za doradu, ako je potrebno. | Računalo spojeno na Internet i LCD projektor |
| 10 min | Kraj | **Evaluacijski upitnik (metoda razgovora, frontalni rad, metoda pisanja, individualni rad)**  Predavač provjerava jesu li se svi polaznici potpisali na potpisnu listu. | Praćenje polaznika, po potrebi pomoć kod pristupa upitniku. | Računala spojena na Internet za polaznike ili internetska veza na koju se polaznici mogu spojiti svojim mobilnim uređajima. |

Scenarij videomamca (opis sadržaja videomamca):

Desetak nastavnika se nalazi u zbornici (ili učionici). Raspoloženi su, međusobno pričaju, čuje se žamor. Prikaz zidnog sata na kojem kazaljke pokazuju 10:00. U zbornicu ulazi ravnatelj. Pozdravlja prisutne i uključuje svoje računalo. Žamor se stišava, prikazuje se zaslon računala u krupnom planu. Na zaslonu se prikazuje kako se ravnatelj prijavljuje na google disk škole.

Ravnatelj na Google disku stvara zajedničku mapu Dan Škole. Nastavnici sve prate na pametnoj ploči. Na ploči se vidi kako nastaje dokument Plan u alatu Sheet. Ravnatelj dodaje stupce: Tema, Vrsta, Voditelj, Aktiv(predmeti), Potrebno vrijeme.

Nastavnici se na svojim laptopima prijavljuju na google račun. Na ploči se prikazuje kako se u realnom vremenu popunjavaju podatci. Prikaz sata na kojem je 10:20. Ravnatelj zahvaljuje i završava sastanak.

Poanta – rad na zajedničkim dokumentima štedi nam vrijeme i količinu posla.